บาทเปิด 31.28/30 บาทต่อดอลล่าร์ แกว่งในกรอบแคบ
เงินบาทเปิดตลาด 31.28/30 บาทต่อดอลล่าร์ แนวโน้มแกว่งในกรอบแคบ รอปัจจัยใหม่ มองกรอบวันนี้ 31.25-31.35
7 ก.พ. 2562

เงินบาทเปิดตลาด 31.28/30 บาทต่อดอลล่าร์ แนวโน้มแกว่งในกรอบแคบ รอปัจจัยใหม่ มองกรอบวันนี้ 31.25-31.35
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.28/30 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 31.24 บาท/ดอลลาร์
วันนี้คาดว่าเงินบาทจะยังเคลื่อนไหวในกรอบแคบๆ ซึ่งจากการแถลงนโยบายต่อสภาคองเกรสของประธานาธิบดีสหรัฐฯ เมื่อวานนี้ก็ไม่ได้มี effect ต่อตลาดมากนัก ประกอบกับกรณีที่ประชุมคณะกรรมการนโยบายการเงิน (กนง.) ธนาคารแห่งประเทศไทย (ธปท.) มีมติคงอัตราดอกเบี้ยนโยบายไว้ที่ 1.75% ในการประชุมวานนี้ ซึ่งเป็นไปตามที่ตลาดคาดการณ์ จึงทำให้วันนี้เงินบาทน่าจะยังเคลื่อนไหวในกรอบแคบ รอทิศทางตลาดสัปดาห์หน้า หลังจากตลาดเงิน ตลาดทุนของหลายประเทศในภูมิภาคจะกลับมาเปิดทำการปกติ จากที่หยุดตรุษจีนกันในสัปดาห์นี้
"บาทวันนี้คงแกว่งแคบๆ เพราะที่ทรัมป์ออกมาแถลงนโยบายประจำปี ก็ไม่ได้มี effect ต่อตลาดมาก กนง.บ้านเราก็คงดอกเบี้ย และหลายตลาดในภูมิภาคสัปดาห์นี้ก็ยังปิดตรุษจีนกันอยู่" นักบริหารเงินระบุ